**«Құлыншақ» ересек тобында ұйымдастырылған оқу қызметінің технологиялық картасы**

**Күні:** 13.10.2020ж.

**Білім беру саласы:** Таным

**Ұйымдастырылған оқу қызметі:** Қарапайым математика негіздері

**Тақырыбы:** «Әжейде қонақта» 1 цифры туралы өткенді қайталау

**Мақсаты:** 1 цифры туралы өткенді пысықтау, цифрды заттың санымен салыстыруға үйрету, жұмбақтарды көрген мәліметтер негізінде шешуге үйрету, білімдерін пысықтау, таныс заттарды көлеміне қарай (үлкен, кіші, кішкентай) салыстыру және оларды сол белгілеріне қарай біріктіру, үшбұрыштың көлемі жағынан әртүрлі болатыны туралы түсінік қалыптастыру, эстетикалық тәрбие беру.

**Қолданылатын көрнекі құралдар:** ойынға арналған суреттер, заттық суреттер, баяу, жылдам жүретін аңдар суреті.

**Қостілділік компонент:** текшелер-кубики, түйе-верблюд, тасбақа-черепаха.

|  |  |  |
| --- | --- | --- |
| **Оқу қызметінің** **кезеңдері** | **Тәәрбиешінің****іс-әрекеті** | **Балалардың** **іс-әрекеті** |
|  **Мотивациялық - қозғаушылық** | **Тәрбиеші жұмбақ жасырады:**Таңғажайып кірпішті,Бір –біріне қаладым.Ұнамаса құлатып,Қайта-қайта қаладым. (Текшелер)Доп –домалақ іші қуыс пәле,Қайта қайта семіруде, әне. (Доп) Кезікті кербез сұлу, бір жануар.Үстінде екі тауы бар.  (Түйе)  | Балалар жұмбақтың шешуін табады.Жұмбақтың шешуі болып тұрған сөздерге сипаттама береді.-Текшелер.-Доп. -Түйе. |
| **Ұйымдастырушылық-****ізденістік** | **Ғажайып сәт:****Әжейдің келуі.****1-тапсырма.**Тәрбиеші: «Неше текше, неше түйе, неше доп бар?» -деп сұрайды.1 деген цифрдың бір затты білдіретінін түсіндіреді.Балаларға бір дөңгелек пен 1 цифрын бояуын ұсынады.**2 – тапсырма.**Тәрбиеші сол жақта тек 1 цифры жазылғанын көрсетеді. Балаларға 1 цифрына сәйкес заттарды бояу беріледі. – Неше шәйнекті боядыңдар? (бір), неше тақия (бір), неше Күн (бір) боядыңдар?**Сергіту сәті.**Тәрбиеші өз қалауынша ұйымдастырады.**3-тапсырма.**  Тәрбиеші: жұмбақ жасырады.Үш бұрышы,Үш қабырғасы барБұл қандай фигура? Балаларға мынандай сұрақ қояды.-Суреттердің арасынан неше үшбұрыш таптыңдар?‑Үшбұрыштардың өлшемі қандай? -Үшбұрыштардың ең үлкенін қызыл қарындашпен, одан кішілеуін көкпен, ең кішкентайын жасыл түспен бояңдар.  | Балалар сұраққа жауап береді. Балалар 1 цифрына сәйкес бояйды.Бір шәйнек, бір тақия, бір Күнді бояйды.  |
|  -Үшбұрыш.Балалар суреттен үшбұрыштың үш бұрышын, үш қабырғасын көрсетеді.-Үш, үшбұрыш бар. -Үлкен, кіші, кішкентай. Балалар үшбұрыштарды бояйды.  |
| **Рефлексиялық-****түзетушілік** | Өзін-өзі бақылау және өзі атқарған жұмысқа баға беру.Тәрбиеші тез жүретін аңдарды атауын сұрайды. | Балалар өздері жасаған жұмыстарын тәрбиешінің қолындағы үлгімен салыстырады. Арыстан тез жүігредіі, тасбақа баяу жүреді. |

**Күтілетін нәтиже:**

**Біледі:** 1 цифрын, үшбұрыштардың көлемі жағынан әртүрлі (үлкен, кіші, кішкентай) ұғымдарын дұрыс пайдалануды.

**Игереді:** цифрды заттың санымен сәйкестендіруді, жұмбақтарды шеше білуді, көптеген фигуралардың ішінен үшбұрышты таба білуді.  **Меңгереді:** өзіне таныс заттарды көлеміне қарай (үлкен, кіші, кішкентай) салыстыруды.

 **Тексерілді: М.М.Еримбетова**